Komission asetus (EY) N:o 545/2003, annettu 27 päivänä maaliskuuta 2003, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti)



Virallinen lehti nro L 081 , 28/03/2003 s. 0010 - 0011



Komission asetus (EY) N:o 545/2003, annettu 27 päivänä maaliskuuta 2003, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna asetuksella (EY) N:o 223/2003(2), ja erityisesti sen 11 artiklan 1 kohdan, sekä katsoo seuraavaa: (1) Asetuksen (ETY) N:o 2092/91 11 artiklan 1 kohdassa säädetty luettelo kolmansista maista, joista luonnonmukaisesti tuotettujen tuotteiden on oltava peräisin, jotta niitä voidaan pitää kaupan yhteisössä, annetaan komission asetuksen (ETY) N:o 94/92(3), sellaisena kuin se on viimeksi muutettuna asetuksella (EY) N:o 2382/2002(4), liitteessä. Luettelo on laadittu asetuksen (ETY) N:o 2092/91 11 artiklan 2 kohdan mukaisesti. (2) Costa Rica on pyytänyt komissiolta maan sisällyttämistä asetuksen (ETY) N:o 2092/91 11 artiklan 1 kohdassa säädettyyn luetteloon. Sen viranomaiset ovat toimittaneet asetuksen (ETY) N:o 94/92 2 artiklan 2 kohdan mukaisesti edellytetyt tiedot. (3) Näiden tietojen tarkastelun ja Costa Rican viranomaisten kanssa sen jälkeen käytyjen keskustelujen perusteella voidaan päätellä, että maataloustuotteita koskevat tuotanto- ja tarkastussäännöt kyseisessä maassa vastaavat asetuksessa (ETY) N:o 2092/91 vahvistettuja sääntöjä. (4) Tuonti Costa Ricasta yhteisöön tapahtuu tällä hetkellä asetuksen (ETY) N:o 2092/91 11 artiklan 6 kohdan mukaisesti. (5) Komissio on tehnyt paikalla tuotantosääntöjen ja tarkastustoimenpiteiden tosiasiallista soveltamista Costa Ricassa koskevan tarkastuksen asetuksen (ETY) N:o 2092/91 11 artiklan 5 kohdan mukaisesti. (6) Australian viranomaiset ovat lisäksi ilmoittaneet komissiolle, että eräs tarkastuslaitos on lopettanut toimintansa. Sen vuoksi kyseisen tarkastuslaitoksen nimi olisi poistettava asetuksen (ETY) N:o 94/92 liitteestä. (7) Näin ollen asetus (ETY) N:o 94/92 olisi muutettava. (8) Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 94/92 liite tämän asetuksen liitteen mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 2003. Komission puolesta Franz Fischler Komission jäsen (1) EYVL L 198, 22.7.1991, s. 1. (2) EUVL L 31, 6.2.2003, s. 3. (3) EYVL L 11, 17.1.1992, s. 14. (4) EYVL L 358, 31.12.2002, s. 120. LIITE Muutetaan asetuksen (ETY) N:o 94/92 liite seuraavasti: 1) Lisätään Australiaa koskevan tekstin jälkeen seuraava: "Costa Rica 1. Tuoteluokat a) asetuksen (ETY) N:o 2092/91 1 artiklan 1 kohdan a alakohdassa tarkoitetut jalostamattomat kasvinviljelytuotteet; b) asetuksen (ETY) N:o 2092/91 1 artiklan 1 kohdan b alakohdassa tarkoitetut ihmisravinnoksi tarkoitetut jalostetut kasvinviljelytuotteet. 2. Alkuperä Luokan 1 a tuotteet ja luonnonmukaisesti tuotetut luokan 1 b tuotteiden ainesosat, jotka on tuotettu Costa Ricassa. 3. Tarkastuslaitokset: Eco-LOGICA ja BCS Oko-Garantie 4. Todistuksen antava viranomainen: Ministerio de Agricultura y Ganadería 5. Luetteloon sisällyttämisen kestoaika: 30.6.2006." 2) Poistetaan Australiaa koskevasta 3 kohdasta luetelmakohta "- Organic Vignerons Association of Australia Inc. (OVAA)".